To je wespiarcé w òbrëmienim „Rządowi programë na rzecz rozwiju kònkùrencyjnoscë regionów przez wespiarcé môlowi drogòw i jinfrasztrukturë”. Jak wskazywô pòzwa to są pieńdzze na jinwesticje co ùprôwiają przistãp do gòspòdarczich abò spòlëznowò-kùlturalnëch ceńtrów i jinwesticjowëch terenów. Wespiéróné mdą téż drodżi abò wãzłë co parłãczą te szpùrë z drogama wëższégò zortu. Pieńdze to mdze mógł zwëskac nawet do 80% ùdëtkòwieniô i maksymalno do 5 mln zł. Wësokòsc dotacje je ùzależnionô òd bògactwa wnioskùjącëch gardów i gminów. Do nôblëższégò pòniedzôłkù na stronie Pòmòrsczégò Wòjewódzczégò Ùrzãdu mają bëc òpùblikòwóné jinfòrmacje ò nabòrze wniosków. Òn mdze dérowôł do 15 łżëkwiata.